

LĒMUMS

# Ādažos, Ādažu novadā

2024. gada 28. martā **Nr. 125**

**Par grozījumiem Ādažu novada pašvaldības 2023. gada 28. decembra lēmumā Nr. 499 “Par pašvaldības amatpersonu un darbinieku mēnešalgām 2024. gadā”**

Izvērtējot Ādažu novada pašvaldības aģentūras “Carnikavas komunālserviss” (turpmāk – Aģentūra) resursus funkciju izpildei, un lai nodrošinātu finanšu līdzekļu atbilstošu izmantošanu un optimizētu darbu, Aģentūras ieskatā ir lietderīgi ar 2024. gada 1. aprīli pārcelt šādus amatus un tiem paredzētos finanšu līdzekļus Aģentūras ietvaros:

* 1. “Vecākais labiekārtošanas strādnieks” un “Strādnieks” - no Ādažu labiekārtošanas nodaļas uz Ādažu vidusskolas nodaļu, jo amata pienākumus faktiski veic Ādažu vidusskolā;
	2. “Saimniecības pārzinis” - no Ādažu vidusskolas nodaļas uz Ādažu vidusskolas sākumskolas nodaļu, jo amata pienākumus faktiski veic Ādažu vidusskolas sākumskolā;
	3. “Apkopēja” - no Ādažu vidusskolas nodaļas uz Ādažu vidusskolas pirmskolas izglītības grupām, jo amata pienākumus faktiski veic Ādažu vidusskolas pirmsskolas izglītības grupās;

Aģentūra arī ierosina likvidēt amatu “Apkopēja (0,5 slodzes)” Ādažu vidusskolas pirmsskolas izglītības grupās, jo amats ilgstoši vakants, un amatam paredzētos finanšu līdzekļus pārcelt uz Ādažu vidusskolas nodaļu (darbinieku virsstundu darba apmaksai).

Minētajām izmaiņām nav ietekmes uz pašvaldības 2024. gada budžetu, jo finanšu līdzekļi ir pieejami Aģentūras budžeta tāmes sadaļā personāla atlīdzībai.

Pamatojoties uz Pašvaldību likuma 10. panta pirmās daļas 14. punktu, Publisko aģentūru likuma 22. pantu, Valsts un pašvaldību institūciju amatpersonu un darbinieku atlīdzības likuma 7. panta ceturto daļu un 11. panta pirmo daļu, kā arī Finanšu komitejas 20.03.2024. atzinumu, Ādažu novada pašvaldības dome

**NOLEMJ:**

1. Ar 2024. gada 1. aprīlī Aģentūrā:
	1. likvidēt amatu “Apkopēja (0,5 slodzes)” Ādažu vidusskolas pirmsskolas izglītības grupās;
	2. pārcelt amatus “Vecākais labiekārtošanas strādnieks” un “Strādnieks” no Ādažu labiekārtošanas nodaļas uz Ādažu vidusskolas nodaļu;
	3. pārcelt amatu “Saimniecības pārzinis” no Ādažu vidusskolas nodaļas uz Ādažu vidusskolas sākumskolas nodaļu;
	4. pārcelt amatu “Apkopēja” no Ādažu vidusskolas nodaļas uz Ādažu vidusskolas pirmskolas izglītības grupām
2. Veikt grozījumu Ādažu novada pašvaldības domes 2023. gada 28. decembra lēmumā Nr. 499 “'Par pašvaldības amatpersonu un darbinieku mēnešalgām 2024. gadā” un izteikt 18. pielikumu jaunā redakcijā (pielikumā).
3. Centrālās pārvaldes Finanšu nodaļai sagatavot grozījumus pašvaldības 2024. gada budžetā, precizējot Aģentūrā atlīdzībai paredzētos finanšu līdzekļus.
4. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU